ISmyrn 573II + II2 p. 376
Region: Asia Minor — Ionia

επι ιερεως ηγησιου στεφανηφορου δε πυθοδωρου μηνος ληναιω[ν]ος αγαθηι τυχηι επι τοισδε συνεθεντο τημ φιλιαν σμυρναι[οι] τε και οι εμ μαγνησιαι κατοικοι οι τε κατα πολιν ιππεις και πεζοι κα[ι οι] εν τοις υπαιθροις και οι αλλοι οικηται και τημ πολιτειαν εδωκαν σμυρναιοι τοις εμ μαγνησιαι κατοικοις τοις τε κατα πο[λ]ιν ιππευσι και πεζοις και τοις υπαιθροις και τοις οικουσι τημ πολιν εφ οτωι τημ μεν συμμαχιαν και την ευνοιαν την ει[ς] τα πραγματα τα του βασιλεως σελευκου διατηρησουσιν οι εμ μαγνησιαι τωι βασιλει σελευκωι μετα πασης προθυμιας εις απαντα τ[ογ] χρονον και οσα παρειληφαν παρα του βασιλεως σελευκου φυλαξαντες εις δυναμιν ειναι την αυτων αποδωσουσιν τωι βασιλει σελευκω[ι πολ]ιτευσονται δε μετα σμυρναιων κατα τους της πολεως νομους [α]στασιαστως τον αυτον εχθρογ και φιλον ηγουμενοι σμυρναιο[ις ομ]ουνται δε και οι εμ μαγνησιαι σμυρναιοις και σμυρναιοι τοις εμ μαγνησιαι εκατεροι αυτων τον ορκον τον εν τηι ομολογιαι υπο[γε]γραμμενον συντελεσθεντων δε των ορκων τα μεν εγκληματα αυτοις τα γεγενημενα κατα τομ πολεμον ηρθω παντα και μη εξεστω [μηδε] ετεροις εγκαλεσαι περι τωγ κατα τον πολεμον γεγενημενων μη[τε] δια δικης μητε κατ αλλον τροπομ μηθενα ει δε μη παν το επιφερομε[ν]ον εγκλημα ακυρον εστω δεδοσθαι δε τοις εμ μαγνησιαι κατοικ[οις] τοις τε κατα πολιν ιππευσι και πεζοις και τοις υπαιθροις πολιτει[α]ν εν σμυρνηι εφ ισηι και ομοιαι τοις αλλοις πολιταις ομοιως δε δε[δοσθαι] τημ πολιτειαν και τοις αλλοις τ[οις ο]ικουσιν εμ μαγνησιαι οσοι αν ωσιν [ε]λευθεροι τε και ελληνες ανενεγκατωσαν δε τους μεγ καταλοχισμ[ους] [τ]ων εμ μαγνησιαι ιππεων τε και πεζων των τε κατα πολιγ και των υπαι[θ]ρων οι οντες γραμματεις τωγ ταγματων επι τον δημον των δε αλ[λων] οικητων την γραφ[ην οι] αποδειχθεντες υπο των εμ μαγνησιαι κατοικω[ν] ανδρες οταν δε τιθωνται τους καταλοχισμους οι γραμματεις και οι [α]νδρες οι α[πο]δειχθεντες τηγ γραφην των αλλων οικητων ορκισατωσαν [αυ]τους οι εξετασται επι του μητρωιου ιεροις νεοκαυτοι[ς τους μεν] [γραμμ]ατεις η μην απο του βελτιστου ανενηνοχεναι τηγ γραφην των οντω[ν π]αρ αυτοις κατοικων ιππεων και πε[ζων των τε κατα πολιν και των κατα τα] υπαιθρα τασσομενων τους δε ανδρας τους α[ναφ]εροντας τηγ γραφην των [αλλων οικητων η μην απο του βελτιστου ανενηνοχεναι τηγ γραφην των] οικουντων εμ μαγνησιαι και οντων ελευθερων κ[αι] ελληνων τας δε ανενεχ[θεισας γραφας οι] εξεσταται παραδοτωσαν τωι γραμμα[τοφυ]λακι της βουλης και του δημου ο δε θεσθω εις [το] δημοσιον. επικληρωσατωσαν δε ο[ι εξεταστ]αι εις τας φυλας τα ανενεχθεντα ονοματα παντα και α[να]γραψατωσαν εις τα κληρωτηρια και εστω μετουσια τοις αναγραφεισιν ε[ις τα κληρ]ωτηρια παντων ωγ και τοις λοιποις πολιταις μετεστιν χρησθωσαν δε οι πολιτογραφηθεντες και εμ μαγνησιαι περι των συναλλ[αγματ]ων και των εγκληματων τωμ προς σμυρναιους τοις νομοις τοις σμυρναιων δεχεσθωσαν δε και εμ μαγνησιαι το νομισμα το της πολεως [ενν]ομον και αρχοντα δε ον αν αποστελληι ο δημος κυριευσοντα τε τωγ κλειδων και εσομενον επι της φυλακης της πολεως και διατηρησοντα τημ πολιν τωι βασιλει σελευκωι παραδεξονται οι εμ μαγνησιαι δοτωσαν δε σμυρναιοι και εις κατασκηνωσιν τοις αποσκευαζομενοις των εκ μαγν[ησ]ιας οικιας κλινων οσων αν τωι δημωι δοξηι αφ ου αγ χρονου η ομολογια συνσφραγισθηι εις εξαμηνον μισθουσθω δε ο ταμιας των οσιωμ προσοδων [τ]ας οικιας μετα των στρατηγωγ και το ανηλωμα διδοτω απο των τη[ς] πολεως προσοδων. ομοσαι δε τους μεν εμ μαγνησιαι κατοικους των τε κατα πο[λ]ιν ιππεων και πεζων και τους εν τοις υπαιθροις τασσομενους κα[ι] τους αλλους τους καταχωριζομενους εις το πολιτευμα τονδε τον ορκον ομνυω δια γην ηλιον αρη αθηναν αρειαν και την ταυροπολον και τη[μ] μητερα την σιπυληνην και απολλω τον εμ πανδοις και τους αλλους θεους παντας και πασας και την του βασιλεως σελευκου τυχην εμμενω εν ταις συνθηκαις αις συντεθειμαι προς σμυρναιους εις απαντα τογ χρονον [κ]αι διατηρησω την τε συμμαχιαν και την ευνοιαν τωι βασιλει σελευκωι και τηι σμυρναιων πολει και α παρειληφα παρα του βασιλεως σελευκου διατηρ[ησ]ω κατα δυναμιν την εμην και αποδωσω τωι βασιλει σελευκωι και ουθεν παραβησομαι τωγ κατα την ομολογιαν ουδε μεταθησω επι το χειρον τα γεγραμ[μ]ενα εν αυτηι ουτε τροπωι ουτε μηχανηι ουδεμιαι και πολιτευσομαι μεθ ομονοιας αστασιαστως κατα τους σμυρναιων νομους και τα ψηφισματα του δ[η]μου και συνδιατηρησω την τε αυτονομιαν και δημοκρατιαν και ταλλα τα επικεχωρημενα σμυρναιοις υπο του βασιλεως σελευκου μετα πασης προθυμ[ια]ς εμ παντι καιρωι και ουτε αυτος αδικησω αυτων ουθενα ουτε αλλωι επ[ι]τρεψω ουθενι κατα δυναμιν την εμην και εαν τινα αισθανωμαι επιβουλευο[ντα] τηι πολει η τοις χωριοις τοις της πολεως η την δημοκρατιαν η την ισονομιαν καταλυοντα μηνυσω τωι δημωι τωι σμυρναιων και βοιηθησω αγωνιζ[ομ]ενος μετα πασης φιλοτιμιας και ουκ εγκαταλειψω κατα δυναμιν την εμαυτου ευορκουντι μεμ μοι ευ ειη εφιορκουντι δε εξωλεια και αυτωι και γε[νει τ]ωι εξ εμου. ομοσαι δε και σμυρναιους τοις απο μαγνησιας τον ορκον τονδε ομνυω δια γην ηλιον αρη αθηναν αρειαν και την ταυροπολον και τημ μη[τερ]α την σιπυληνην και αφροδιτην στρατονικιδα και τους αλλους θεους παντας και πασας εμμενω εν ταις συνθηκαις αις συντεθειμεθα προς τους [εμ 0]αγνησιαι κατοικους τους τε κατα πολιν ιππεις και πεζους και τους εν τ[οις] υπαιθροις τασσομενους και τους αλλους τους καταχωριζομενους εις το [πολι]τευμα εις απαντα τογ χρονον ουθεν παραβαινων τωγ κατα την ομολογιαν ουδε μετατιθεις επι το χειρον τα γεγραμμενα εν αυτηι ουτε τεχνηι ουτε [μηχα]νηι ουδεμιαι. και ευνοησω και βασιλει σελευκωι και τοις εκ μαγνησιας κατοικοις τοις τε κατα πολιν και τοις υπαιθροις και τοις αλλοις τοις οικο[υσιν εμ] μαγνησιαι οσοι εισιν ελευθεροι τε και ελληνες και ποιησομαι αυτους πολιτας παντας και τους εκγονους αυτων εφ ισηι και ομοιαι τοις αλλοις πολι[ταις κ]αι εις φυλας αυτους επικληρωσας καταχωριω εις ην αν εκαστοι λαχωσιν και ουτε αυτος αδικησω αυτ[ων] ουθενα ουτε αλλωι επιτρεψω ουθενι κατα δ[υν]αμιν την εμην και εαν τινα αισθανωμαι επιβουλευοντα αυτοις η τοις εκγο[νοις] αυτων η τοις υπαρχουσιν αυτων μηνυσω ως αν ταχιστα δυνωμαι και βοι[ηθησ]ω μετα φιλοτιμιας και μετουσιαν αυτοις δωσω των τε αρχειων και των α[λλων] των κοινων της πολεως ων και οι αλλοι πολιται μετεχουσιν ευορκου[ντι μεμ] μοι ευ ειη εφιορκουντι δε εξωλεια και αυτωι και γενει τωι εξ εμου. αποδ[ειξα]τωσαν δε σμυρναιοι τε και οι απο μαγνησιας ανδρας [εκατεροι αυτων οσους] αν εκατεροι υπολανβανωσιν ικανους ειναι τους ορκιουντας το πληθος των τε εν σμυρνηι και των εμ μαγνησιαι οι δε [ορκιζετωσαν προγραψα]ντες τηι προτερον ημεραι ενδημειν τους εν τηι πολει ως του ορκου συν[τε]λεσθησομενου του κατα την ομολογιαν [ορ]κιζετωσ[αν δε τον προγεγραμμενον ορκ]ον οι μεν εκ μαγνησιας αποδειχθεντες σμυρναιους οι δε εξ σμυρνης τους εμ μαγνησιαι τα δε ιερεια τα εις τα [ορ]κωμοσια εν σμυρνηι [δοτω ο ταμιας καλ]λινος αφ ων αν ψηφισηται ο δημος εν δε μαγνησιαι οι ταμιαι οις αν το πληθος επιταξηι. αναγραψατωσ[αν] δε και την ομολογιαν εν στηλα[ις λευκολιθοις και αναθ]ετωσαν σμυρναιοι μεν εν τωι της αφροδιτης της στρατονικιδος ιερωι και εμ μαγνησιαι τηι προς τωι μαιανδρωι εν τωι της αρτεμιδ[ος της λευκοφρυη]νης ιερωι οι δε εμ μαγνησιαι κατοικοι εν τε τηι αγοραι παρα τον βωμον του διον[υσ]ου και τας των βασιλεων εικονας και εμ πανδοις εν [τωι ιερωι του] απολλωνος και εγ γρυνεωι εν τωι ιερωι του απολλωνος αναγραψατω δε και ο γραμματοφυλαξ της βουλης και του δημου τα αντιγραφα της ομολογιας [εις το δημ]οσιον συνσφραγισασθωσαν δε τας ομολογιας τημ μεν σμυρναιοις δοθησομενην ους αν αποδειξηι το κοινον των εμ μαγνησιαι τοις τε εαυτων δακτυλιοις κα[ι τ]ωι υπαρχοντι κοινωι την δε εις μαγνησιαν δοθησομενην σφραγισασθωσαν σμυρνα[ιων] οι τε στρατηγοι και οι εξεσταται τωι τε της πολεως δακτυλιωι και τοις αυτων. ταυτα δε αμφοτεροις τοις πληθεσιν συντετελεσθαι τυχηι τηι αγαθηι.